b'\n_START_ARTICLE_\nM/S Amadea\n_START_SECTION_\nK\xc3\xa4ytt\xc3\xb6historia\n_START_PARAGRAPH_\n6. huhtikuuta 1991 alus laskettiin vesille ja joulukuussa se luovutettiin Nippon Yusen Kaishan omistukseen, joka rekister\xc3\xb6i aluksen Japanin lipun alle nimell\xc3\xa4 Asuka. Kotisatamaksi tuli Tokio. 24. joulukuuta alus l\xc3\xa4hti neitsytmatkalleen Jokohamasta kohti Taiwania. Neitsytmatkan j\xc3\xa4lkeen alus aloitti risteilyt it\xc3\xa4iseen Aasiaan ja Australiaan._NEWLINE_27. helmikuuta 2006 alus sai nimen Amadea ja 3. huhtikuuta se rekister\xc3\xb6itiin Amadea Shipping Co. Ltd:n omistukseen ja Bahaman lipun alle. Kotisatamaksi tuli Nassau. T\xc3\xa4m\xc3\xa4n j\xc3\xa4lkeen alus aikarahdattiin eli vuokrattiin saksalaisen Phoenix Reisenin liikenteeseen. Kev\xc3\xa4isin alus Amadea saapuu risteilem\xc3\xa4\xc3\xa4n pohjoisille vesille ja talvisin se on maailmanymp\xc3\xa4rimatkalla.'